HeimFréttirSamninganefnd Sambands íslenskra sveitarfélaga hunsar kröfu stéttarfélaganna innan SGS Samninganefnd Sambands íslenskra sveitarfélaga hunsar kröfu stéttarfélaganna innan SGS Starfsgreinasamband Íslands sem Framsýn á aðild að og Efling stéttarfélag samþykktu rétt í þessu að senda frá sér eftirfarandi fréttilkynningu : “ Undanfarna mánuði hefur Starfsgreinasamband Íslands ( SGS ) , ásamt Eflingu stéttarfélagi , átt í kjarasamningsviðræðum við Samband íslenskra sveitarfélaga vegna félagsmanna sinna sem vinna hjá sveitarfélögum , öðrum en Reykjavíkurborg . Það er með öllu ólíðandi . Það er samninganefnd Sambands íslenskra sveitarfélaga til vansa að skilja sína lægst launuðu starfsmenn eftir eina úti í kuldanum . Starfsgreinasamband Íslands og Efling trúa því ekki fyrr en á reynir , að sveitarstjórnarmenn hyggist koma svona fram við sitt frábæra starfsfólk . Starfsgreinasambandið og Efling skora á sveitarfélögin að semja við SGS og Eflingu um sömu greiðslur og aðrir munu fá þann 1. ágúst nk. eða taka að öðrum kosti sjálfstæða ákvörðun um að greiða sínu fólki inn á væntanlegan kjarasamning , til jafns við annað starfsfólk . ” Til viðbótar má geta þess að Framsýn skorar á sveitarfélögin á félagssvæðinu , Norðurþing , Tjörneshrepp , Þingeyjarsveit og Skútustaðahrepp að fara að óskum stéttarfélaganna og greiða starfsmönnum sem aðild eiga að Framsýn kr. 105.000 mv . fullt starf þann 1. ágúst sem greiðslu inn á væntanlegar launahækkanir sem koma til þegar gengið verður frá nýjum kjarasamningi samningsaðila en kjarasamningurinn rann út 31. mars 2019 .